Augusta, prinsesse af Hessen-Kassel-Rumpenheim (30. oktober 1823 – 17. juli 1889). Augusta er født i København. Prinsesse Augusta var det yngste overlevende barn af den titulære landgreve Vilhelm 10. af Hessen-Kassel (1787-1867) og prinsesse Louise Charlotte af Danmark (1789-1864). Augustas ældre søster Louise af Hessen var Danmarks dronning fra 1863 til 1898. Den 28. maj 1854 giftede Augusta sig med den dansk-svenske politiker Carl Frederik Blixen-Finecke. Hun blev enke den 6. januar 1873. I sine sidste år opholdt prinsesse Augusta sig ofte på Villa Augusta ved Helsingør.